stanford-oval/wikipedia huggingface dataset:
Love Somebody (שיר של מורגן וולן)
הערות שוליים

↑  אשלי גורלי, יעקב כשר הינדלין, ג'ון ביירוןמורגן וולן, אלוף לולב, מרטינה סורברה, ניקולס גייל, ריאן וויטסק, שון פרנק, סטיב פרנסיס ריצ'רד מסטרויאני ויעקב גרוזמן
↑  ג'ואי מואי וצ'ארלי הנדסום
↑  Morgan Wallen Releases Live Version Of “Love Somebody,” Sparking Rumors Of Possible Live Album On The Way - 101.5 WKKG, wkkg.com, ‏2024-10-28 (באנגלית אמריקאית)
1 2  Gary Trust, Morgan Wallen’s ‘Love Somebody’ Launches at No. 1 on Billboard Hot 100, Billboard, ‏2024-10-28 (באנגלית אמריקאית)
↑  R. J. Cabral, Billboard Global 200, Billboard, ‏2 בנובמבר 2024 (באנגלית אמריקאית)
ג'ירוטוניק

| --- | --- |

 נתונים כלליים
 מייסדים:  ג'וליו הורבאט 
 מיקום המטה:  Dingman Township 
 משרד ראשי:  Dingman's Ferry, Pennsylvania
  
 www.gyrotonic.com
 
שיטת האימון המורחב ג'ירוטוניק (GYROTONIC EXPANSION SYSTEM Method) כוללת את שיטות ההתעמלות ג'ירוטוניק וג'ירוקינסיס (Gyrokinesis). שיטת הג'ירוקינסיס שנקראה במקור "יוגה לרקדנים" (Yoga for Dancers) מתורגלת על מזרן וכיסא, בעוד ששיטת הג'ירוטוניק משתמשת בציוד מיוחד המאפשר למתאמן לנוע תוך מתן תמיכה והפעלת התנגדות. שיעורי הג'ירוטוניק והג'ירוקינסיס מיועדים להגדיל את היכולת התפקודית של האורגניזם בשלמותו בדרך הרמונית, בעלת תיאום. שתי השיטות כוללות בתוכן רכיבים עיקריים של אימון, המוכרים מספורט השחייה, עולם הריקוד, אימוני היוגה, הטאי צ'י וההתעמלות. בנוסף לכך, שתי השיטות שמות דגש על זרימת תנועה רציפה, תוך שילוב דפוסי נשימה מתאימים המסונכרנים עם התנועה.
שיעורי ג'ירוטוניק וג'ירוקינסיס מועברים לרוב במסגרת שיעור פרטי בן שעה או לחלופין במסגרת שיעור קבוצתי, בסטודיו ייעודי לשיטה או באולם כושר.
היסטוריה

מייסד הג'ירוטוניק, ג'וליו הורבאט, הונגרי במוצאו, שנולד בטימישוארה, רומניה, ב-1942, פיתח את השיטה לאחר התמודדותו האישית עם כאב כרוני בעקבות פציעה שעבר. הורבאט התאמן בשחייה ובהתעמלות לפני הצטרפותו ללהקת הבלט של ה"אופרה של המדינה הרומנית" (הידועה כיום בשמה "האופרה הלאומית הרומנית בטימישוארה"), בשנות ה-20 המוקדמות לחייו. הוא נמלט מהמדינה ב-1970, במהלך סיבוב הופעות באיטליה, עם להקת האופרה. לאחר שהייה בת 6 חודשים במחנה פליטים באיטליה, קיבל הורבאט מקלט מדיני בארצות הברית. לאחר זאת, הוא רקד באופן מקצועי בלהקת האופרה של ניו יורק ובלהקת הבלט של יוסטון ובין השאר רקד במסגרת סיבובי הופעות מיוחדים שהתקיימו בארצות הברית, לצד רקדנים ידועי שם, כגון ז'אק ד'אמבואז, מליסה היידן ומרגוט פונטיין.
הורבאט קרע את גיד אכילס שלו ועבר פריצת דיסק במהלך קריירת הריקוד שלו בלהקת הבלט של יוסטון, פציעות שקטעו לו את הקריירה הזו. לאחר הפציעות הללו, הוא שב לזמן קצר בחזרה לניו יורק, שם הוא החל לתרגל יוגה באופן קבוע. הורבאט עבר לגור באי סנט תומאס שבאיי הבתולה האמריקאים, ב-1977. במקום מושבו שבהרי האי, הוא בנה בקתת חדר קטנה בשטחה ובמאמץ להשתקם מפציעותיו, הוא הקדיש את 6 השנים הבאות לתרגול עצים של יוגה ומדיטציה. במהלך תקופה זו של לימוד עצמי אינטנסיבי, הורבאט החל לגבש את מה שנקרא בתחילה "יוגה לרקדנים" שהתפתח מאוחר יותר לשיטת הג'ירוקינסיס.
כשהורבאט עזב את סנט תומאס, הוא חזר לניו יורק, שם הוא החל להעביר את שיעורי השיטה החדשה שפיתח בסטודיו "צעדים על ברודוויי". הוא הקים את הסטודיו הייעודי לג'ירוטוניק - סטודיו הענן הלבן ב-1984. בתחילה, רוב תלמידיו של ג'וליו היו רקדנים מקצועיים. כשהביקוש לשיעורים גדל ומעגל הלקוחות התרחב, הוא עיצב מחדש את השיטה, ביוצרו אימון המיועד כמעט לכל אדם, ללא קשר לגיל או למצב בריאותי. הוא קרא לגרסה משודרגת זו של השיטה, ג'ירוקינסיס.
בסטודיו הענן הלבן, הורבאט המשיך לפתח ולעצב את השיטה שהגה בסנט תומאס. זה היה במקום זה בו הוא החל לפתח את שיטת הג'ירוטוניק ובו הוא ייצר את המכשירים הראשונים הייעודיים לתרגול השיטה. נכון ל-2013, הורבאט ממשיך ליצור תוכניות חדשות עבור שתי השיטות. בנוסף לכך, הוא גם מעביר שיעורים בכל רחבי העולם, ממשיך לפתח ציוד חדש לתרגול ג'ירוטוניק וממשיך לשפץ ציוד קיים. נכון ל-2016, שיטת הג'ירוטוניק מתורגלת בקרוב למעל 4000 מכונים, כשמעל 13,000 איש מתאמנים בשתי השיטות, ב-72 מדינות.
עקרונות השיטה

ארבעה עקרונות ראשיים של שיטת הג'ירוטוניק מובאים כדלהלן:
עקרונות השיטה > כוונה

”כוונה היא הכוח המניע המזיז את הגוף” (ג'וליו הורבאט). זוהי ראייתו של המתאמן המדריכה את תנועתו בכיוון הרצוי.
עקרונות השיטה > ייצוב באמצעות ניגוד

”במקום לנסות ליצור ייצוב על ידי קיבוע או החזקת הגוף בתנוחה מסוימת, שיטת הג'ירוטוניק מעודדת את המתאמן למצוא איזון בין תנועה ארוכה החוצה (פשיטה) ודחיפה פנימה לכיוון שרירי הליבה של הגוף (כיווץ). הניגוד הזה איננו סטטי כלל ועיקר ובמקום זאת ישנה תנועת גל רציפה ומתמשכת הדומה לרחש של פעימה בתנועה החוצה, ותנודה פנימה מתוך מרכז הגוף. בדרך הזו מושג הייצוב המתבקש באמצעות איזון בין שני כוחות מנוגדים” (Joyce Campbell).
עקרונות השיטה > אי דחיסה של המפרקים

מפרקים שנדחסו יתר על המידה אינם יכולים לנוע בצורה חופשית. ניתן לחזור למצב של אי דחיסה על ידי שימוש בעיקרון ייצוב באמצעות ניגוד, לצד הדרכת המתאמנים להזיז את מפרקיהם כמו בתנועת קפיץ מהיר, תוך שימוש נבון בעקמומיות עמוד השדרה. באמצעות יצירת תנועת הקפיץ ובאמצעות סיבוב מעגלי של המפרקים, ניתן להשיג מרחב תנועה גדול יותר באזור המפרקים, ולמטב את איכות ויעילות תנועתם.
עקרונות השיטה > תואם בין תנועה לנשימה

שיטת הג'ירוטוניק שמה את הדגש החשוב על דפוס נשימה מותאם לכל תנועה. באופן כללי, שילוב זה מכיל בתוכו שאיפה כשהגוף נע בפשיטה, או נפתח החוצה ונשיפה כשהגוף נע בכיווץ או נסגר פנימה.
יתרונות

כמה מהיתרונות שניתן להפיק מתרגול בשיטות הג'ירוטוניק והג'ירוקינסיס הם: זרימת דם מוגברת; כושר לב - ריאה; שיפור בתנועת המפרקים; עוררות וחיזוק מערכת העצבים; תנועתיות טובה יותר של עמוד השדרה; שיפור בתפיסה חושית; איזון גדול יותר וזרימת אנרגיה טובה יותר; וקואורדינציה טובה יותר.
ציוד הג'ירוטוניק

שיטת הג'ירוטוניק משתמשת בציוד מיוחד שעוצב לשם התרגול. כל הציוד המיועד לתרגול השיטה מפותח על ידי המייסד, ג'וליו הורבאט. הורבאט עיצב את הציוד כדי להתאימו לדפוסי התנועה הטבעיים של הגוף האנושי. הציוד מאופיין במסגרת עץ עקמומית ובמאפיינים נוספים המאפשרים לעבוד באופן ספציפי עם כל מתאמן, בהתאם ליכולותיו הגופניות הייחודיות.
ישנם חמישה סוגי מכשירים שונים בהם המתאמנים משתמשים. ה-Pulley Tower Combination Unit, הוא המכשיר הנפוץ ביותר בשיטה. ארבעת המכשירים האחרים מסווגים כציוד מיוחד. ציוד זה כולל בתוכו את המכשירים הבאים: ה-Jumping Stretching Board, ה-Gyrotoner Unit, ה-Leg Extension Unit, וה-Archway.
מציטוטיו של ג'וליו הורבאט

הציטוטים המובאים להלן, הם מאת ג'וליו הורבאט, תוך התייחסות לאיכויות התנועה בתרגול שיטת הג'ירוטוניק:
”התמנון, הקוף והחתול הם דגמי הבסיס שלי, מפני שהם יכולים לנוע בכל כיוון ובכל זמן תוך שימוש בכוח ושליטה ומפני שאין להם שום מגבלות. לגוף האדם יש מגבלות, אולם אני יכול לעצב את הגוף -  בתוך מסגרת מגבלותיו - לנוע בצורה דומה, להיות חופשי”
”אני רוצה מוזיקה ושירה בתוך גופי ואני רוצה להיות מוכשר ללא מאבק; זה חייב להיות ללא מאבק”
”אני גיליתי את אנרגיית הקונדליני דרך כאביי וסבלי ובדרך מסוימת שעוררה אותי. להיות ער מבחינה אנרגטית משמעו שאתה יכול לקרוא את התנועה כשעדיין היא לא נוצרה. אתה משול לילד קטן שהוא לגמרי לא מודע לתנועה ולא מוכן לסוג תנועה מתוכנן שכזה. ילדים זזים מפני שמשהו מניע אותם מבפנים”
קטעי מדיה רלוונטיים מהארץ ומחו"ל

ממציא השיטה ג'וליו הורבאט מתארח בכנס הבינלאומי ה-1 לשיטת אימון זו שאורגן בארץ - חלק ראשון
ממציא השיטה ג'וליו הורבאט מתארח בכנס הבינלאומי ה-1 לשיטת אימון זו שאורגן בארץ - חלק שני
GYROTONIC® Creator Juliu Horvath - Awaken The Flow Within - An Inspirational Journey
ג'ירוטוניק וריפוי בעיסוק - האם ילכו יחדיו?, מאת החברה הישראלית לריפוי בעיסוק
הערות שוליים

1 2 3 4 5 6  Murphy, Rosalind Gray (October 2005). "The Gyrotonic and Gyrokinesis System: A Primer". IDEA Fitness Journal: 109.
↑  [http://"gyrokinesis%20method" https://www.gyrotonic.com/gyrokinesis.aspx] gyrotonic.com/gyrotonic. Retrieved 11 November 2013.
↑  Shapiro, Andrea (Summer 1990). "GYROTONIC: Heads in the Clouds". Dance Pages. 12.
1 2 3  [http://"Juliu%20Horvath" https://gyrotonic.com/juliu_horvath.aspx]
↑  Murphy, Ann (May 2005). "Pilates or Gyrotonic? Don't Be Systematic". Dance Magazine: 30.
1 2  Campell, Joyce; Miles, Warren (April 2006). "Analyzing the Gyrotonic "Arch & Curl"". Journal of Bodywork & Movement Therapies. 10 (2): 3.
↑  [http://"gyrotonic.com/equipment" "gyrotonic.com/equipment"]
↑  [http://"About%20the%20Gyrotonic%20Method" https://www.gyrotonic.com/gyrotonic.aspx]
↑  [http://"Gyrotonic%20Level%201%20Education" https://www.gyrotonic.com/Gyrotonic_Level_1_Education.aspx]
↑  "https://www.gyrotonic.com/shop_equipment.aspx"
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ירוטוניק".
12 בספטמבר

12 בספטמבר הוא היום ה-255 בשנה בלוח הגרגוריאני (256 בשנה מעוברת). עד לסיום השנה נשארו עוד 110 ימים.
אירועים היסטוריים ביום זה

490 לפנה"ס – צבא אתונה מביס את צבא פרס בקרב מרתון
1609 – הנרי הדסון מגלה את נהר הדסון
1683 – קרב וינה בין כוחות האימפריה העות'מאנית לבין כוחות האימפריה הרומית הקדושה ופולנים
1846 – אליזבת בארט נישאת בסתר לרוברט בראונינג
1910 – ביצוע הבכורה של הסימפוניה השמינית ("סימפוניית האלף") מאת גוסטב מאהלר, במינכן
1914 – מלחמת העולם הראשונה: הקרב הראשון על המארן מסתיים בניצחון של מדינות ההסכמה על גרמניה
1940 – גילוי מערת לאסקו בצרפת ובה ציורי מערות
1953 – ג'ון פיצג'רלד קנדי מתחתן עם ג'קי בובייה
1964 – בכורת המחזמר "שלמה המלך ושלמי הסנדלר" בתיאטרון הקאמרי
1974 – המהפכה האתיופית הדחת קיסר אתיופיה, היילה סלאסי
1980 – הפיכה צבאית בטורקיה
1992 – מיי ג'מיסון נהיית לאישה האפריקאית-אמריקאית הראשונה שטסה לחלל, במשימה של מעבורת החלל אנדוור
1994 – דפדפן נטסקייפ יוצא לאור
2005 – כוחות צה"ל השלימו את נסיגתם מרצועת עזה במסגרת ביצוע תוכנית ההתנתקות. בכך מסתיימת שליטה ונוכחות ישראלית של 38 שנה ברצועה
2007 – רעידת אדמה באזור סומטרה. חוזקה מוערך בכ-8.5
נולדו

1494 – פרנסואה הראשון, מלך צרפת (נפטר ב-1547)
1812 – אדוארד שפרד קריזי, היסטוריון וחוקר תולדות האימפריה העות'מאנית (נפטר ב-1878)
1880 – ה. ל. מנקן, סופר ועיתונאי אמריקאי (נפטר ב-1956)
1884 – משה דפנא, מחנך ומשורר עברי (נפטר ב-1963)
1888 – מוריס שבלייה, זמר ושחקן צרפתי (נפטר ב-1972)
1897 – אירן ז'וליו-קירי, פיזיקאית צרפתייה, זוכת פרס נובל לכימיה (נפטרה ב-1956)
1901 – שמואל הורביץ, אגרונום ישראלי וחתן פרס ישראל (נפטר ב-1999)
1913 – ג'סי אוונס, ספורטאי אפרו-אמריקאי (נפטר ב-1980)
1918 – אפרים פרדיננד איינהורן, איש עסקים ורב אוסטרי-בריטי אורתודוקסי (נפטר ב-2021)
1921 – סטניסלב לם, סופר מדע בדיוני פולני (נפטר ב-2006)
1923 – אביעד יפה, פוליטיקאי ישראלי (נפטר ב-1977)
1923 – מרדכי בן-פורת, פעיל ציוני ופוליטיקאי ישראלי (נפטר ב-2022)
1927 – פרדי ג'ונס, שחקן קולנוע אנגלי (נפטר ב-2019)
1927 – מטה אלטרי, זמרת סופרן צרפתייה
1928 – עמליה רוזן, עורכת מוזיקלית ומלחינה ישראלית (נפטרה ב-2024)
1930 – אקירה סוזוקי, כימאי יפני, חתן פרס נובל לכימיה
1931 – איאן הולם, שחקן קולנוע בריטי (נפטר ב-2020)
1932 – זאב אלמוג (אברוצקי), קצין בחיל הים בדרגת סגן-אלוף (נפטר ב-2003)
1932 – יחזקאל הרמלך, איש ציבור ישראלי, כיהן כראש עיריית רחובות
1934 – גלן דייוויס, אתלט אמריקאי (נפטר ב-2009)
1936 – אהרן בית-הלחמי, מהנדס ומנהל ישראלי (נפטר ב-2019)
1939 – הנרי וקסמן, פוליטיקאי יהודי אמריקאי מהמפלגה הדמוקרטית
1940 – אמציה חן, קצין צה"ל בדרגת תת-אלוף ומפקד אוגדת מילואים
1942 – מנחם פרי, חוקר תורת הספרות, פרופסור באוניברסיטת תל אביב ועורך ספרותי
1944 – בארי וייט, זמר אמריקאי (נפטר ב-2003)
1949 – דוד דביר, רקדן ומורה למחול ישראלי
1951 – ג'ו פנטוליאנו, שחקן קולנוע וטלוויזיה אמריקאי
1951 – ברטי אהרן, ראש ממשלתה העשירי של אירלנד
1951 – אילן וירצברג, מלחין, מעבד, מפיק מוזיקלי, גיטריסט וזמר ישראלי
1952 – ניל פירט, מוזיקאי קנדי, המתופף וכותב השירים של להקת ראש (נפטר ב-2020)
1952 – רונית שרף, כדורסלנית ישראלית
1953 – נאן גולדין, צלמת אמריקאית
1956 – צבי גנדלמן, ראש עיריית חדרה, תת-אלוף במיל'
1957 – הנס צימר, מלחין סרטים גרמני
1963 – רפי אמזלג, שחקן ישראלי
1973 – פול ווקר, שחקן אמריקאי (נפטר ב-2013)
1973 – מזור בהיינה, חבר הכנסת ה-17 מטעם מפלגת ש"ס
1974 – איל B, במאי, יוצר קומיקס, אנימטור, מאייר, תסריטאי ומעצב ישראלי
1976 – ירון ניסקי, יוצר טלוויזיה, תסריטאי ועורך תוכן ישראלי
1976 – שירלי מושיוף, עיתונאית, תסריטאית ויוצרת טלוויזיה ישראלית
1977 – עידן רייכל, מוזיקאי ישראלי
1979 – שאולי בדישי, סטנדאפיסט ושחקן טלוויזיה ישראלי
1980 – יאו מינג, כדורסלן סיני
1981 – ג'ניפר הדסון, זמרת ושחקנית אפריקאית-אמריקאית
1989 – תמר אריאל, נווטת הקרב הדתייה הראשונה בחיל האוויר הישראלי (נפטרה ב-2014)
1989 – רפא מייקה, רוכב אופני כביש פולני
1991 – אג'ה סצ'קין, זמרת טורקית
1991 – אימרי זיו, זמר ישראלי
1994 – RM, ראפר, כותב שירים ומפיק מוזיקה דרום קוריאני
1994 – אלינה סביטולינה, טניסאית אוקראינית
נפטרו

1213 – פרו השני, מלך אראגון (נולד ב-1178)
1362 – אינוקנטיוס השישי, אפיפיור (נולד ב-1282)
1500 – אלברכט השלישי, דוכס סקסוניה (נולד ב-1443)
1544 – קלמאן מארו, משורר צרפתי (נולד ב-1495)
1812 – פיוטר בגרטיון, גנרל רוסי, משתתף פעיל במלחמות נפוליון (נולד ב-1765)
1813 – אדמונד רנדולף, מדינאי אמריקאי (נולד ב-1753)
1860 – ויליאם ווקר, הרפתקן וכובש אמריקאי (נולד ב-1824)
1918 – ג'ורג' רייד, ראש ממשלת אוסטרליה הרביעי (נולד ב-1845)
1979 – לס קלארק, אנימטור ובמאי אמריקאי (נולד ב-1907)
1992 – אנתוני פרקינס, שחקן קולנוע אמריקאי (נולד ב-1932)
1994 – יוסף הרמלין, ראש השב"כ (נולד ב-1922)
2000 – גארי אולסן, שחקן אנגלי (נולד ב-1957)
2003 – ג'וני קאש, זמר קאנטרי וגיטריסט אמריקאי (נולד ב-1932)
2008 – דייוויד פוסטר וולאס, סופר אמריקאי שזכה בפרסים ספרותיים רבים (נולד ב-1962)
2010 – קלוד שברול, במאי קולנוע צרפתי בין הבולטים בגל החדש (נולד ב-1930)
2014 – מיצי לוקר, זמרת סופרן אופראית ומורה לפיתוח קול רומנית-ישראלית, ניצולת שואה מבוקובינה (נולדה ב-1914)
2014 – איאן פייזלי, איש כמור פרוטסטנטי ופוליטיקאי יוניוניסטי-לויאליסטי מצפון אירלנד (נולד ב-1926)
2020 – רמי דותן, ראש להק הציוד בחיל האוויר הישראלי, בדרגת תת-אלוף שהורשע בשורת סעיפי אישום ובהם קבלת שוחד ונידון ל-13 שנות מאסר, לשלילת דרגותיו ולגירוש מצה"ל (נולד ב-1945)
2020 – יוסף סאנעי, איש דת מוסלמי שיעי (נולד ב-1937)
2022 – ישראל גרנית, קצין צה"ל בדרגת אלוף-משנה (נולד ב-1930)
2023 – ברנדון האנטר, כדורסלן אמריקאי (נולד ב-1980)
2024 – ג'וזף גרפטון גול, ביולוג אמריקני (נולד ב-1928)
חגים ואירועים החלים ביום זה

11 בספטמבר – 13 בספטמבר
ספטמבר
לוח אירועים שנתי
פרנסואה הראשון
אירן ז'וליו-קירי
ג'סי אוונס
אנתוני פרקינס
ג'וני קאש
אחיקם הימלפרב

| --- | --- |
אין תמונה חופשית
 מדינה:  ישראל
 עיסוק:  כתב לענייני החברה הערבית
 מעסיק:  ערוץ עכשיו 14
אחיקם הימלפרב הוא עיתונאי בדסק הערבים של חדשות 14 מאז ה-12 במרץ 2024. קודם לכן שימש כמתורגמן וכמאתר במכון המחקר 'מבט לתקשורת פלסטינית', עיתונאי ב'מקור ראשון', ועיתונאי ב'בשבע'.
שירות צבאי והשכלה

פרק זה טעון עריכה. אנא תרמו לוויקיפדיה .  הסיבה היא: יש להרחיב.
הימלפרב שירת כלוחם בחיל התותחנים בשירות סדיר. בשירות קבע בצה"ל שימש כמתורגמן בין השפות עברית וערבית בבית המשפט הצבאי "עופר". להימלפרב תואר אקדמי דו חוגי בערבית ובחקר המזרח התיכון מאוניברסיטת בר-אילן.
קריירה עיתונאית

פרק זה טעון עריכה. אנא תרמו לוויקיפדיה .  הסיבה היא: יש להרחיב.
המילפרב עבד בעיתון "מקור ראשון". בהמשך הוא עבר לכתוב ב"בשבע", ובשנת 2024 החל לעבוד בערוץ עכשיו 14 בתור כתב בדסק הערבים של הערוץ. הימלפרב מרבה לעסוק בתחומים הקשורים בחברה הפלסטינית, טרור פלסטיני, ממשל הרשות הפלסטינית וחקר התקשורת הפלסטינית.
הערות שוליים

↑  אחיקם הימלפרב, באתר הביטחוניסטים
אימוג'ן סטאבס

| --- | --- |
אין תמונה חופשית
 לידה:  20 בפברואר 1961 (בת 63) רות'ברי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1982 
 מקום לימודים:  האקדמיה המלכותית לאמנות הדרמה (1985)  בית הספר וסטמינסטר  אקסטר קולג'  בית הספר לבנות סנט פול 
 בן או בת זוג:  טרוור נאן (1994–2011) 
 מספר צאצאים:  2 
 פרופיל ב-IMDb
 
אימוג'ן סטאבס, ליידי נאן (באנגלית: Imogen Stubbs, Lady Nunn; נולדה ב-20 בפברואר 1961) היא שחקנית ומחזאית אנגלייה.
ביוגרפיה

אימוג'ן סטאבס נולדה ברות'בורי שבנורת'מברלנד. זמן מה חיה בפורטסמות' שבהמפשייר, שם היה אביה קצין בחיל הים ואחר כך עברה עם הוריה ללונדון. היא התחנכה בשני בתי ספר עצמאיים: בית הספר לבנות סנט פול ובבית הספר וסטמינסטר. היא למדה לתואר ראשון באקסטר קולג' שבאוניברסיטת אוקספורד. תחילת הקריירה שלה כשחקנית הייתה כשגילמה את אירינה בהפקת סטודנטים של המחזה "שלוש אחיות" באוקספורד פלייהאוס. הצלחתה המקצועית הראשונה הייתה כשלמדה ב-RADA ושיחקה בתפקיד סאלי בולס במחזמר "קברט" בתיאטרון וולסי שבאיפסוויץ'.
היא סיימה את הלימודים ב-RADA יחד עם השחקנית ג'יין הורוקס והשחקן איאן גלן. מאז היא הפכה לעמיתה ב-RADA. היא זכתה להצלחה על במת התיאטרון כשהופיעה עם הלהקה השייקספירית המלכותית, בייחוד בלטה בתפקיד דזדמונה במחזה "אותלו" שביים טרוור נאן. הופעות נוספות שלה על הבמה היו במחזה "ז'אן ד'ארק" בתיאטרון סטרנד, במחזה "Heartbreak House" בתיאטרון היימרקט וב-1997 השתתפה בהפקה הלונדונית של ג'סיקה לאנג של המחזה "חשמלית ושמה תשוקה".
סטאבס השתתפה באלבום "When Love Speaks" הכולל סונטות של ויליאם שייקספיר וקראה את סונטה מס' 21. האלבום יצא בשנת 2002 בחברת התקליטים EMI Classics.
ביולי 2004 הועלה על הבמה בתיאטרון גילגוד שבלונדון המחזה שכתבה סטאבס "We Happy Few" בבימויו של בעלה ובכיכובן של ג'ולייט סטיבנסון ושל מרסיה וורן.
בספטמבר 2008 הצטרפה ככותבת וכעורכת במגזין "Reader's Digest".
ביוגרפיה > חיים אישיים

ב-1994 נישאה סטאבס לסר טרוור נאן, ובכך הוענק לה תואר הכבוד ליידי נאן. לבני הזוג יש שני ילדים, בן ובת. ב-2011 פורסם שהם נפרדים.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 | גרסת בראונינג | The Browning Version | גברת גילברט |  |
| 1988 | הקשת בענן | The Rainbow | אורסולה ברנגוון | הפקה של סטיואר בורג' ב- BBC1 |
| 1988 |  | Deadline | ליידי רומי ברטון | סרט טלוויזיה עם ג'ון הרט |
| 1989 |  | Fellow Traveller | שרה אטצ'ינסון |  |
| 1990 |  | Relatively Speaking | ג'יני ויטאקר |  |
| 1990 | פסטרנק | Pasternak | לארה ואולגה | דיבוב |
| 1990 | אותלו | Othello | דזדמונה | הפקה של גרג סמית' בבימויו של טרוור נאן |
| 1992 |  | After the Dance | הלן | מחזה בהפקת סטיוארט בורג' |
| 1993 |  | Sandra, C'est la Vie | מארי |  |
| 1993–1994 | אנה לי | Anna Lee | אנה לי | סדרת טלוויזיה |
| 1997 |  | Mothertime | סוזי |  |
| 2000 |  | Blind Ambition | אנני תומאס |  |
| 2000 |  | Big Kids | שרה ספילר | דרמה משפחתית |
| 2001 |  | So What Now? | קלואי |  |
| 2002 |  | Township Opera | קריינות |  |
| 2005 | חדר מיון | Casualty | קלואי גריר | בפרק "Running out of Kisses" |
| 2006 | מיס מארפל | Agatha Christie's Marple | מונה סימינגטון | בפרק "The Moving Finger" |
| 2006 |  | Brief Encounters | סוניה | בפרק "Semi-Detached" |
| 2009 | תחבולות חדשות | New Tricks | לוטי דוונפורט | בפרק "Shadow Show" |
| 2012 | דוקטורס | Doctors | מירנדה פיין | בפרק "High-Flyer" |
| 2012 |  | Parents | איזבל הופקינס | קומדיה של רשת Sky1; 3 פרקים |
| 2012 |  | Switch | אזמה | בפרק "Summer Solstice Showdown" |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1982 |  | Privileged | אימוג'ן |  |
| 1986 |  | Nanou | ננו |  |
| 1988 |  | A Summer Story | מייגן דייוויד |  |
| 1989 | אריק הוויקינג | Erik the Viking | הנסיכה אוד |  |
| 1991 |  | The Wanderer | מספרת | דיבוב |
| 1991 |  | True Colors | דיאנה סטיילס |  |
| 1994 |  | A Pin for the Butterfly | אמא |  |
| 1995 | ג'ק ושרה | Jack & Sarah | שרה |  |
| 1995 | על תבונה ורגישות | Sense and Sensibility | לוסי סטיל |  |
| 1996 | הלילה השנים עשר | Twelfth Night: Or What You Will | ויולה |  |
| 2000 |  | Snow on Saturday | כתיבה ובימוי | זכייה בפרס "UCI Cinemas" לסרט הקצר הבריטי הטוב ביותר |
| 2003 |  | Collusion | מרי דולפין |  |
| 2004 |  | Dead Cool | הני |  |
| 2006 |  | Stories of Lost Souls | אשה בקהל | בפרק "Standing Room Only" |
| 2007 |  | Behind the Director's Son's Cut | הנסיכה אוד |  |
| 2014 |  | Insomniacs | אליס | סרט קצר |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 | קברט | Cabaret | סאלי בולס | תיאטרון וולסי, איפסוויץ' |
| 1986 |  | The Rover | הלנה | תיאטרון סוואן, סטרטפורד |
| 1986 |  | The Two Noble Kinsmen | בתו של הסוהר | תיאטרון The Other Place |
| 1987 | ריצ'רד השני | Richard II | המלכה איזבל | סוואן |
| 1989 | אותלו | Othello | דזדמונה | The Other Place |
| 1992 |  | Heartbreak House | אלי | תיאטרון היימרקט |
| 1994 | ז'אן ד'ארק | Saint Joan | ז'אן | תיאטרון סטרנד |
| 1994 | הדוד וניה | Uncle Vanya | ילנה | פסטיבל צ'יצ'סטר |
| 1996 | חשמלית ושמה תשוקה | A Streetcar Named Desire | סטלה | תיאטרון רויאל, היימרקט |
| 1998 | קרוב יותר | Closer | אנה | תיאטרון ליריק, לונדון |
| 1998 | בגידה | Betrayal | אמה | התיאטרון הלאומי |
| 2001 |  | The Relapse | אמנדה | התיאטרון הלאומי |
| 2002 | שלוש אחיות | Three Sisters | מאשה | התיאטרון המלכותי, באת' |
| 2003 |  | Mum's the Word | לינדה | תיאטרון אלברי |
| 2004 | המלט | Hamlet | גרטרוד | אולד ויק |
| 2006 | הדוכסית ממאלפי | Duchess of Malfi | הדוכסית | וסט יורקשייר פלייהאוס, לידס |
| 2008 | תמונות מחיי נישואין | Scenes from a Marriage | מריאן | תיאטרון בלגרייד בקובנטרי |
| 2009 |  | Alphabetical Order | לוסי | תיאטרון המפסטד |
| 2010 | ביבר הזכוכית | The Glass Menagerie | אמנדה | Shared Experience |
| 2011 |  | Private Lives | אמנדה | רויאל אקסצ'נג' במנצ'סטר |
| 2011 | איולף הקטן | Little Eyolf | ריטה | תיאטרון ג'רמין סטריט, לונדון |
| 2011 |  | Salt, Root and Roe | מנה | טרפלגר סטודיוס |
| 2012 | אורפיאוס בשאול | Orpheus Descending | ליידי | תיאטרון רויאל אקסצ'נג' במנצ'סטר |
| 2013 |  | Third Finger, Left Hand | ניב (Niamh) | טרפלגר סטודיוס |
| 2013 |  | Strangers on a Train | אלזי | תיאטרון גילגוד, לונדון |
| 2014 |  | Little Revolution | שרה / דמויות שונות | תיאטרון אלמיידה, לונדון |
| 2014 |  | The Hyperchondriac | בלין | סיור הופעות |
| 2015 |  | Communicating Doors | רואלה | תיאטרון מנייר, לונדון |
הערות שוליים

↑  Barnett, Laura (9 במרץ 2010). "Imogen Stubbs, actor". The Guardian. {{cite news}}:  (עזרה)
↑  Carter, Meg (15 בספטמבר 2008). "Digest revamped". The Guardian. נבדק ב-15 בספטמבר 2008. {{cite news}}:  (עזרה)
↑    Richard Savill And Murray Wardrop, ‏Imogen Stubbs and Sir Trevor Nunn separate after 21 years, The Telegraph, 24 April 2011
↑  Gardner, Lynn (8 במרץ 2011). "Private Lives – review". The Guardian. נבדק ב-10 באפריל 2011. {{cite news}}:  (עזרה)
↑  Coveney, Michael (9 במאי 2011). "Little Eyolf, Jermyn Street Theatre, London". The Independent. נבדק ב-28 במאי 2011. {{cite news}}:  (עזרה)
↑  "The Stage / Listings / Orpheus Descending". נבדק ב-27 באוקטובר 2012. {{cite web}}:  (עזרה)
↑  "Strangers on a Train, Based on Novel, to Star Laurence Fox and Jack Huston at London's Gielgud Theatre". playbill.com. Playbill. 20 בספטמבר 2013. נבדק ב-16 בינואר 2014. {{cite web}}:  (עזרה)
↑  "Cast, Little Revolution, Almeida Theatre". נבדק ב-20 בספטמבר 2014. {{cite web}}:  (עזרה)
↑  "Cast, Little Revolution, Almeida Theatre". נבדק ב-20 בספטמבר 2014. {{cite web}}:  (עזרה)
↑    Ben Lawrence, ‏Communicating Doors, Menier Chocolate Factory, review: 'frenetically funny', The Telegraph, 14 May 2015
| --- | --- |
בקרת זהויות :  NLI: 987007452234405171  PLWABN: 9810660879605606  BnF: cb14230560x (data)  GND: 1022731009  ISNI: 0000 0000 7840 310X  LCCN: no97014762  MusicBrainz: 8c9189f5-27b7-4810-813d-e3f76a152ef4  NKC: mub2014839827  NTA: 075074885  SUDOC: 083165711  VIAF: 27278567   WorldCat (עם VIAF): 27278567
Story of My Life (שיר של ואן דיירקשן)

Story of My Life (בעברית: סיפור חיי) הוא סינגל שהוקלט על ידי להקת הבנים האנגלית-אירית ואן דיירקשן. הוא פורסם ב-28 באוקטובר 2013 על ידי סייקו מיוזיק וקולומביה רקורדס כסינגל השני מאלבום האולפן השלישי של הלהקה, Midnight Memries. השיר נכתב על ידי חברי הלהקה נייל הורן, זאין מאליק, הארי סטיילס, ליאם פיין ולואי טומלינסון, יחד עם ג'וליאן בונטה, ג'יימי סקוט, ג'ון ראיין, וחנוך דגן. התוכן הלירי של השיר הוא מערכת יחסים סוערת המובילה לשברון לב.
ביקורת

סם לנקסי מאידולייטור כינה את השיר "נהדר באופן מפתיע" וציין כי מדובר ב"נקודת אמצע בוגרת" בחותמה של הלהקה. איימי סיארטו מ-PopCrush העניקה לשיר 4 מתוך 5 כוכבים, וכינתה אותו "שיר מהורהר, אקוסטי, מונע על גיטרה", והחמיאה על כך שהוא "בלתי נשכח", בשונה משירים קודמים של הלהקה. סיארטו ציינה כי השיר הראה שואן דיירקשן "איננה רק להקת בנים"; אם כי השיר לא היה "קליט ומטורף" כמו השירים הקודמים שלהם. לורן ווילר מ-TheCelebrityCafe.com העניקה לשיר 5 מתוך 5 כוכבים וציינה שהמילים "מהורהרות" ו-"עמוקות בהרבה מכמה מהלהיטים הגדולים שלהם".
וידאו קליפ

שלושה ימים טרם העלאת הווידאו קליפ של השיר, פורסמו שלושה טיזרים, אחד בכל יום.
את הקליפ ביים בן וינסטון, שביים גם את הקליפ לסינגל הקודם שלהם, "Best Song Ever". הקליפ פורסם בטעות והודלף על ידי Vevo יומיים קודם לכן כשהיו אמורים להעלות את הטיזר השני, אך הוא הוסר מייד. לאחר מכן הוא הועלה רשמית, ב-3 בנובמבר 2013. בסרטון מוצגים כמה מבני משפחות הלהקה: אחותו של זאין, אמו של הארי, הוריו ואחיותיו של ליאם, אחיו של נייל הורן וסביו של לואי. הקליפ מתחיל בחדר חשוך וחברי הלהקה מוצגים מפתחים תמונות. לאחר מכן, מוצגות תמונות משפחתיות מסוימות עבור כל אחד מהחברים, ואלו בהמשך מתחלפות לשחזורים שלהן מהעת הנוכחית.